b'\n_START_ARTICLE_\nLocarno (filmski festival)\n_START_PARAGRAPH_\nMednarodni filmski festival Locarno poteka od leta 1947 naprej vsak avgust v Locarnu v \xc5\xa1vicarskem kantonu Ticino. Spada med filmske festivale A kategorije.\n_START_SECTION_\nPosebnosti\n_START_PARAGRAPH_\nLocarno je pri filmskih ustvarjalcih in obiskovalcih priljubljen predvsem zaradi pristnega vzdu\xc5\xa1ja. Vse projekcije potekajo v okviru letnega kina na glavnem trgu (piazza Grande)._NEWLINE_Festival se posve\xc4\x8da predvsem eksperimentalnemu in avtorskemu ter neodvisnemu filmu. V desetih dnevih se tako odvrti na stotine filmov v razli\xc4\x8dnih sekcijah, retrospektivah in tekmovalnem programu, kjer se potegujejo za Zlatega leoparda._NEWLINE_Avgusta leta 2005 je direktor festivala postal Frederic Maire.\n_START_SECTION_\nVpliv festivala na regijo\n_START_PARAGRAPH_\n\xc5\xa0tudija Univerze v Bellinzoni je pokazala pozitiven vpliv filmskega festivala na regijo. Le-ta ima namre\xc4\x8d vsako leto dobi\xc4\x8dek - stro\xc5\xa1ki festivala se gibljejo okoli 10 milijonov frankov (od tega 2,5 milijona prispeva kanton, dodatnih 1,3 milijona pa zvezna vlada), prihodki zna\xc5\xa1ajo letno pribli\xc5\xbeno 13 milijonov frankov._NEWLINE_Povpre\xc4\x8den obiskovalec festivala dnevno porabi 123 frankov, je \xc5\xbeenskega spola, star med 30 in 40 let, prebivalec nem\xc5\xa1ko-govore\xc4\x8de \xc5\xa0vice, z visoko izobrazbo ter srednjimi do visokimi prihodki.'